Nunuburd Lodge | LekkeSlaap
Nunuburd Lodge bied gerieflike selfsorgverblyf in 'n gastehuis in Glenwood, ongeveer 800 m van UKZN Howard College se kampus en sowat 5 km van Durban se middestad af.
Die verblyf word in 6 kamers aangebied. Elke kamer is smaakvol ingerig en die ruim kamers het ook elkeen 'n privaat ingang en en suite-badkamer. Daar is 'n TV, yskassie en koffie- en teemaakgeriewe in elke kamer. Elke kamer word daagliks skoongemaak. Sommige kamers het ook sekere DStv-kanale en lugversorging. Tee, koffie, suiker, warm sjokolade, suiker, melk, stortkeppies, seep, sjampoe, linne en badhanddoeke word voorsien. Gaste moet asb. hul eie strandhanddoeke saambring.
Daar is 'n gemeenskaplike kombuis wat 24 uur per dag oop is vir gaste se gebruik. Die gastehuis het ook 'n swembad en veilige parkeerplek van die straat af op die perseel. Elke gas ontvang 'n afstandbeheer om by die eiendom in en uit te gaan. Daar is 'n sekuriteitswag saans aan diens. Maaltye, pendeldienste, 'n wasgoeddiens en internettoegang is beskikbaar indien vooraf gereël.
Nunuburd Lodge is ongeveer 1 km van Entabeni Hospitaal, 1,5 km van St. Augustine's Hospitaal, 2,9 km van Musgrave Sentrum en 7,2 km van die Pavilion Winkelsentrum af geleë. Durban se strand is sowat 15 minute weg. Plaaslike besienswaardighede sluit sportvenues, die ICC en uShaka Marine World in. Die byderwetse, gewilde Davenport-distrik is net sowat 5 minute weg en gaste kan daar 'n maaltyd of drankie by een van die verskeie restaurante gaan geniet. Florida-weg se gewilde uithangplekke is ook net 15 minute hiervandaan.